
[bookmark: _Toc243039755]Introducere

Având în vedere dezvoltările legislative la nivel european și internațional, conceptul de grădină zoologică s-a dezvoltat treptat, fiind în prezent bazat pe principiile biodiversității, creării unor ecosisteme și habitate care să permită creșterea și expunerea animalelor în spații similare cu cele din mediul lor natural. În perioadă de reforme instituţionale majore în domeniul biodiversității și implicit al protecţiei mediului, Administrația Grădinii Zoologice și a Platoului Cornești Târgu Mureș urmărește aplicarea unei strategii moderne, actuale și coerente, pentru a îndeplini angajamentele asumate de România la nivel european și internațional și conform  principiilor EAZA.
Ca obiectiv turistic, dar și ca instituție de specialitate în domeniul protejării și conservării biodiversității, rolul Administrației Grădinii Zoologice și a Platoului Cornești Târgu Mureș este de vector major de comunicare, informare și conștientizare în consolidarea unui comportament ecologic adecvat, fiind o instituție dinamică ce susține și desfășoară proiecte diverse cu impact pozitiv asupra publicului vizitator.
Administrația Grădinii Zoologice și a Platoului Cornești Târgu Mureș a fost și va fi un partener activ al instituțiilor de învățământ si cultură, susținând contribuția majoră asumată privind formarea tinerelor generații și construirea unei veritabile culturi în educația privind importanța animalelor sălbatice și echilibrul dintre om și natură.
Întrucât omenirea se confruntă în mod curent cu multe probleme privind calitatea mediului, soluţia corectă depinde nu numai de capacitatea administraţiei publice de a soluționa aceste probleme ci şi de capacitatea societăţii civile de a se implica în problemele de mediu actuale. În acest sens conştientizarea privind importanţa protecţiei mediului si a climatului, la toate nivelele, considerăm că reprezintă unul din pilonii unei societăţi puternice şi durabile.
Misiunea Administrației Grădinii Zoologice și a Platoului Cornești Târgu Mureș :
· participarea la activități de educare și cercetare care sporesc beneficiile pentru conservarea speciilor și/sau de formare a tehnicilor de conservare relevante, precum și/sau la schimburi de informații referitoare la conservarea speciilor și/sau, acolo unde este cazul, la reproducerea în captivitate, repopularea sau reintroducerea speciilor în mediul sălbatic natural;
· promovarea educării și sensibilizării publicului cu privire la conservarea biodiversității, în special prin oferirea de informații referitoare la speciile expuse și la habitatele lor naturale;
· menținerea animalelor în condiții care să corespundă cerințelor biologice și de conservare pentru speciile individuale, între altele, prin îmbunătățiri specifice aduse amplasamentelor; menținerea unui standard ridicat de creștere și bunăstarea animalelor, cu un program preventiv și curativ dezvoltat pentru alimentație și îngrijire veterinară;
· asigurarea și menținerea securității și sănătății animalelor, inclusiv prin măsuri efective de prevenire a evadării animalelor pentru a evita posibilele pericole și prevenirea pătrunderii din exterior a dăunătorilor și epidemiilor;
· păstrarea unor informații actualizate cu privire la colecția de animale a Administrației Grădina Zoologică, adecvate speciilor înregistrate, precum și asigurarea schimbului de informații prin utilizarea de sisteme integrate la nivel internațional (Species);
· Să promoveze și să participe activ în legătură cu  problemele climatice cu care confruntă omenirea și să promoveze schimbarea atitudinii și mentalității cetățenilor în acest sens;
· Să fie un model de urmat pentru durabilitate.

[bookmark: _Toc243039756]Capitolul I. DISPOZIȚII GENERALE

[bookmark: _Toc243039757]1.1. Baza legală de organizare și funcționare
Art. 1.Prezentul Regulament de organizare şi funcţionare (R.O.F.) este actul administrativ care detaliază modul de organizare a Administrației Grădinii Zoologice  și a Platoului Cornești Târgu Mureș, stabileşte regulile de funcţionare, politicile, procedurile şi atribuţiile ce revin compartimentelor de muncă din cadrul structurii organizatorice aprobate conform legii. 

Art. 2. Administrația Grădinii Zoologice  și a Platoului Cornești Târgu Mureș, în continuare A.G.Z.P.C., este o instituție publică de interes local cu personalitate juridică, finanțată din venituri proprii și subvenții acordate de la bugetul local al Municipiului Târgu Mureş, în condițiile legii, care funționează sub autoritatea Consiliului Local Municipal Târgu Mureș.

Art. 3. Sediul Administrației Grădinii Zoologice și a Platoului Cornești Târgu Mureș este situat în Târgu Mureș, str. Verii, nr. 57, jud. Mureș. 

Art. 4. Toate documentele și publicațiile emise de instituție vor conține denumirea completă a instituției, sediul și Codul de înregistrare fiscală (CIF).

Art. 5. A.G.Z.P.C. este un serviciu public, cu personalitate juridică care își desfășoară activitatea în conformitate cu legile române pe teritoriul U.A.T. Târgu Mureș și conform prezentului Regulament de Organizare și Funcționare, denumit în continuare R.O.F, având ca obiect principal de activitate: Activități ale grădinilor zoologice, botanice și alte rezervații naturale. 

Art. 6. A.G.Z.P.C. este ordonator terțiar de credite, are atât patrimoniu propriu cât și patrimoniu preluat în administrare de la Municipiul Târgu Mureș și funcționează pe bază de gestiune economică, are autonomie financiară și funcțională, este subiect juridic de drept fiscal, titular al codului unic de înregistrare fiscală și cont deschis la Trezorerie și alte unități bancare, întocmește în condițiile legii buget de venituri și cheltuieli, situații financiare anuale și funcționează cu sediul în loc. Târgu Mureș, str. Verii nr. 57, jud. Mureș. 

Art. 7. Conform art.5 alin. (2) din legea nr. 191 din 16 aprilie 2002 Finanțarea grădinilor zoologice și acvariilor se face de proprietari din surse proprii și din alte surse, în condițiile legii, adică din „Venituri proprii și subvenții” - sursa G.

Art. 8. (1) Salariaţii, personal contractual angajat cu contract individual de muncă îşi desfăşoară activitatea în baza raporturilor de muncă, conform prevederilor Legii nr. 53/2003 Codul muncii, republicată și actualizată, cu modificările și completările ulterioare și a O.U.G. 57/2019 privind Codul administrativ.

(2) Administrația Grădinii Zoologice  și a Platoului Cornești Târgu Mureș este condusă de un director, care reprezintă instituția.

(3) Având în vedere specificul unității și al muncii prestate, se optează pentru o repartizare inegală a timpului de muncă, programul fiind stabilit de către conducătorul ierarhic, în conformitate cu Legea nr. 53/2003 Codul muncii, republicată și actualizată, cu modificările și completările ulterioare.

Art. 9. În situația în care instituția nu dispune de personal suficient pentru îndeplinirea unor lucrări sau personalul existent nu are pregătirea profesională necesară pentru inițierea și executarea anumitor activități, proceduri etc., se vor putea încheia, în condițiile legii, contracte de consultanță sau prestări servicii cu terții.

Art. 10. În relațiile cu personalul din cadrul A.G.Z.P.C., precum și cu persoanele fizice sau juridice, salariații sunt obligați să aibă un comportament bazat pe respect, bună-credință, corectitudine și amabilitate, respectând prevederile Legii nr. 53/2003 privind Codul muncii republicată cu modificările și completările ulterioare, O.U.G. nr. 57/2019 privind Codul administrativ cu modificările și completările ulterioare și a H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice actualizat.

Art. 11. Salariații A.G.Z.P.C. au obligația de a nu aduce atingere onoarei, reputației și demnității persoanelor cu care intră în legătură în exercitarea funcției.

Art. 12. Principalele tipuri de relații funcționale și modul de stabilire a acestora se prezintă, astfel:
A. Relații de autoritate ierarhice:
1. Subordinea directorului față de Consiliul Local Municipal Târgu Mureș și Primar;
2. Subordinea directorului adjunct 1, directorului adjunct 2 și șefului de serviciu față de directorul A.G.Z.P.C.;
3. Subordinea șefului de serviciu față de directorul adjunct 1;
4. Subordonarea personalului de execuție față de director, director adjunct 1 –Serviciul Financiar-Contabil și RU, Compartimentul Achiziții, Compartimentul Administrativ, director adjunct 2 –Compartimentul Zoologic, Compartimentul Securitate și Prevenire și șef serviciu.
B. Relații de cooperare:
1. Se stabilesc între director A.G.Z.P.C. și Comitet Director A.G.Z.P.C.;
2. Se stabilesc între compartimentele din structura organizatorică A.G.Z.P.C., respectiv între acestea și compartimentele corespondente din cadrul U.A.T. Târgu Mureș și a unităților subordonate Consiliului Local al Municipiului Târgu Mureș;
3. Se stabilesc între compartimentele din structura organizatorică a A.G.Z.P.C.și instituții publice precum: Trezoreria statului, Administrația Financiară, Inspectoratul Teritorial de Muncă, Consiliul Județean Mureș, Casa de Asigurări de Sănătate, Agenția pentru Protecția Mediului ș.a .

Art. 13. Obiectul de activitate al Administraţiei Grădinii Zoologice și a Platoului Cornești îl constituie administrarea şi întreţinerea în condiţii corespunzătoare a colecţiei de animale sălbatice, prezentarea acesteia publicului vizitator în scop instructiv-educativ, de agrement, cercetare, dezvoltare pentru protejarea și conservarea biodiversității și cursuri în domeniul medicinei veterinare exotice. Administraţia Grădinii Zoologice și a Platoului Cornești desfăşoară şi activităţi de deservire, transport, reparaţii, întreţinere utilaje, dotări şi clădiri administrative, precum şi alte activităţi de comerţ şi agrement organizate în incinta instituției.

Art.14. Activitatea Administrației Grădinii Zoologice și a Platoului Cornești Târgu Mureș este clasificată pe următorul cod CAEN: 9141 Activități ale grădinilor botanice și zoologice.

Art.15. În vederea realizării obiectelor sale de activitate, A.G.Z.P.C. are următoarele atribuții:
a. Asigură expunerea speciilor pe care le deține, creând acestora condițiile de viață necesare; 
b. Achiziționează cele mai reprezentative specii de animale sălbatice și exotice;
c. Efectuează cercetări legate de menținerea și întreținerea animalelor sălbatice în captivitate;
d. Asigură întreținerea colecțiilor de animale, creând cele mai bune condiții de viață în cadrul unui sistem de expunere cât mai adecvat din punct de vedere estetic și științific;
e. Contribuie la conservarea speciilor de animale sălbatice periclitate;
f. Promovează activități de educație în rândul publicului;
g. Activează în cadrul Federației Grădinilor Zoologice și Acvariilor din România și participă la activități metodologice cu instituții similare din țară;
h. Colaborează cu grădini zoologice din alte țări și cu organisme internaționale (Asociația Europeană a Grădinilor Zoologice și Acvariilor - EAZA, WAZA etc.) la alcătuirea colecțiilor de animale, inclusiv pentru reproducere, schimburi, achiziții, înstrăinări de animale, respectând reglementările interne și internaționale;
i. Elaborează norme de consum și diete pentru speciile din colecție;
j. Asigură păstrarea integrității, protejarea și valorificarea patrimoniului public încredințat, stimulează și determină utilizarea eficientă a resurselor umane și financiare de care dispune;
k. În vederea realizării de venituri extrabugetare în afara veniturilor provenite din taxe de intrare, poate organiza activități care să contribuie la agrementul și distracția vizitatorilor cum ar fi: plimbări cu ponei, cu trăsura, precum și comercializarea diferitelor tipuri de produse care promovează imaginea unei grădini zoologice (jucării, cărți și reviste în domeniu, tricouri imprimate și altele), inclusiv prin comercializare online; 
l. Creează, cu aprobarea Consiliului Municipiului Târgu Mureș, noi bunuri, proprietate publică din categoria celor stabilite ca fiind de interes municipal și, după caz, dezafectează asemenea bunuri cu asigurarea resurselor financiare, în condițiile legii;
m. Întocmește propuneri privind bugetul anual de venituri și cheltuieli al instituției, iar după aprobare, asigură derularea acestuia pe capitole și articole bugetare, conform destinației, cu respectarea prevederilor legale;
n. Valorifică către alți beneficiari și către alte grădini zoologice capacitățile rămase disponibile (surplusul de animale rezultate prin reproducere etc.) după asigurarea necesarului instituției, la tarife stabilite pe criterii economice și, din veniturile astfel obținute, își acoperă parțial cheltuielile de întreținere a patrimoniului în administrare;
o. Realizează achiziții de mașini, utilaje și instalații pentru modernizarea și îmbunătățirea activităților și serviciilor prestate, în condițiile stabilite de legislația în vigoare;
p. Contractează, prin proceduri legale, executarea de lucrări noi, reparație sau întreținere de către firme specializate, atunci când complexitatea lucrărilor depășește capacitatea de execuție a structurilor proprii; 
q. În cazul unor proiecte complexe, contractează documentația tehnică necesară executării acestora;
r. Execută lucrări de reparații și întreținere în regie proprie;
s. Să execute lucrări de construcții (construcții noi), lucrări de investiții asupra construcțiilor (imobilelor) și terenurilor aflate în administrarea sa, până la valoarea de 15.000.000 lei, A.G.Z.P.C. având în acest sens dreptul de a obține, din partea autorității competente autorizația de construire / desființare;
t. Verifică realizarea lucrărilor de investiții, întreținere dotări și reparații ale patrimoniului public și privat din administrare, propune spre aprobare documentațiile tehnice necesare obținerii finanțării, potrivit reglementărilor legale în vigoare;
u. Întocmește și propune lista obiectivelor de investitții anuale, urmărește modul de realizare a acestora și asigură condițiile necesare punerii în funcțiune la termen a obiectivelor de investiții;
v. Asigură respectarea prevederilor legislative privind protecția mediului înconjurător și colaborează cu alte instituții de profil;
w. Asigură respectarea prevederilor legislative privind legislația muncii, securitatea și sănătatea în muncă, precum și a celor pe linia prevenirii și stingerii incendiilor;
x. Organizează, la nevoie, programe de formare profesională, respectiv cursuri de calificare pentru meseriile îngrijitor animale, muncitor dezinfecție, dezinsecție și deratizare, finalizate prin eliberarea de certificate de calificare cu recunoaștere națională;
y. Angajează personal de conducere și execuție, cu respectarea prevederilor legale în vigoare, a statului de funcții și în limita bugetului aprobat;
z. Pentru îndeplinirea atribuțiilor sale, Administrația Grădinii Zoologică și a Platoului Cornești stabilește tarife pe criterii economice, pe care le supune spre aprobarea Comitetului Director și Consiliului Local Târgu Mureș;
aa. Consiliul Local Târgu Mureș conferă prin prezentul regulament titularului dreptul de administrare, dreptul de a închiria, de a încheia parteneriate publice private, de a încheia asocieri în participațiune, în scopul obținerii de venituri în condițiile legii și în beneficiul instituției;
ab. Asigură informatizarea structurilor organizatorice prin implementarea programelor și aplicațiilor informatice și prin instruirea corespunzătoare a personalului instituției;
ac. Realizează achiziții de mijloace fixe, obiecte de inventar, materii prime și materiale necesare modernizării și desfășurării eficiente a activităților din cadrul structurilor organizatorice, în condițiile stabilite de legislația în vigoare;
ad. Organizează și conduce, conform reglementărilor legale în vigoare, activitățile contabil-financiare, de execuție a bugetului aprobat și de evidențiere în contabilitate a elementelor patrimoniale ale instituției;
ae. Administrează, protejează, conservă și valorifică în condițiile prevăzute de legislația în vigoare, elementele patrimoniale aflate în administrarea instituției pentru realizarea obiectului său de activitate.

Art. 16. A.G.Z.P.C. poate desfășura și alte activități conexe, în vederea realizării scopului și a obiectului de activitate, inclusiv organizarea, în incinta A.G.Z.P.C. sau în alte locații, a oricărui tip de eveniment (expoziții tematice, expoziții canine și alte expoziții specializate ale unor asociații/cluburi, parade și prezentări de modă, concursuri, spectacole și alte manifestări cultural-recreative), cum sunt cele prevăzute de codurile CAEN: 8230 - Activități de organizare a expozițiilor, târgurilor și congreselor, Cod CAEN 9329 - Alte activități recreative și distractive n.c.a., Cod CAEN 9031 - Activități de gestionare a sălilor și amplasamentelor de spectacole, incluzând, fără a se limita la:
a)  organizarea, promovarea și/sau gestionarea de expoziții tematice și expoziții specializate (inclusiv expoziții canine sau ale altor asociații/cluburi de profil), târguri, congrese și conferințe legate de obiectul de activitate al instituției;
b)  organizarea de evenimente recreative și de divertisment de orice tip, cum ar fi parade și prezentări de modă, concursuri, festivaluri, zile tematice și ateliere educative;
c)  gestionarea și punerea la dispoziție a sălilor, scenelor, amfiteatrelor și a altor amplasamente proprii pentru spectacole, reprezentații teatrale, concerte și alte manifestări cultural-artistice, organizate fie de instituție, fie de terți, în baza unor contracte sau parteneriate;
d)  desfășurarea unor activități conexe de comerț și alimentație publică ocazională, în legătură cu evenimentele organizate potrivit prezentului articol, în condițiile legii.

Art. 17. Organigrama, statul de funcții și numărul de personal se aprobă de către Consiliul Local al Municipiului Târgu Mureș, prin hotărâre, la propunerea Primarului. 

Art. 18. Structura organizatorică a Administrației Grădinii Zoologice și a Platoului Cornești  Târgu Mureș concretizată în Organigrama este fundamentată la propunerea directorului de către Comitetul Director și se aprobă, la propunerea Primarului, de către Consiliul Local al Municipiului Târgu Mureș, în condițiile legii. 

Art. 19. Organul deliberativ al instituției este Comitetul Director.

[bookmark: _Hlk182303849]Art. 20. Controlul Administrației Grădinii Zoologice și a Platolui Cornești se asigură de către Director și Comitetul Director.

Art. 21. Organizarea, funcționarea și gestionarea Administrației Grădinii Zoologice și a Platolui Cornești este asigurată de Consiliul Local al Municipiului Târgu Mureș.

Art. 22. Coordonarea Administrației Grădinii Zoologice și a Platolui Cornești este asigurată de către Primarul Municipiului Târgu Mureș sau o persoană desemnată de către Primar.

Art. 23. Consiliul Local al Municipiului Târgu Mureș are următoarele atribuții:
1. Aprobă bugetul anual de venituri și cheltuieli precum și lista obiectivelor de investiții;
2. Aprobă structura organizatorică a instituției și înființarea sau desființarea unei ramuri;
3. Aprobă modificarea Organigramei, Statului de Funcții și a Regulamentului de Organizare și Funcționare a A.G.Z.P.C.;
4. Numește membrii din partea Consiliului Local al Municipiului Târgu Mureș din Comitetul Director A.G.Z.P.C.

Art. 24.Primarul Municipiului TârguMureş au următoarele atribuții:
1. Desemnează directorul Administrației Grădinii Zoologice și a Platolui Cornești;
2. Desemnează membrii Comitetului Director din partea din partea executivului Municipiului Târgu Mureș;
3. Propune alocarea de la bugetul local a fondurilor necesare finanțării A.G.Z.P.C., pe baza notelor de fundamentare întocmite de director;
4. Propune modificarea Regulamentului de Organizare și Funcționare al Administrației Grădinii Zoologice și a Platoului Cornești. 

Art. 25. Comitetul Director al Administrației Grădinii Zoologice și a Platolui Cornești
(1) Comitetul Director este alcătuit dintr-un număr de până la 7 membrii, din care unul este Directorul, 4 membrii din partea Consiliului Local al Municipiului Târgu Mureş și 2 membrii - 
persoane desemnate din executivul Municipiului Târgu Mureş.

(2) Comitetul Director are următoarele atribuții:
a) Avizează proiectul bugetului Administrației Grădinii Zoologiceși a Platoului Cornești și contul de încheiere al exercițiului bugetar;
b) Dezbate problemele privitoare la conducerea tuturor sectoarelor instituției;
c) Dezbate problematica legală cu privire la derularea unor investiții, necesitatea unor dotări specifice și aprovizionarea cu materiale necesare desfășurării în bune condiții a activităților;
d) Avizează structura organizatorică și a numărului de personal al A.G.Z.P.C.;
e) Analizează activitatea A.G.Z.P.C. și propune măsuri și programe de îmbunătățire a activității;
f) Hotărăște modificarea/actualizarea Regulamentului de Ordine Interioară și Normele Financiare;
g) Avizează calendarul evenimentelor organizate de A.G.Z.P.C.;
h) Analizează și avizează documentația care stă la baza proiectelor de hotărâre ale Consiliului Local care au ca drept scop îmbunătățirea activității Administrației Grădinii Zoologice și a Platoului Cornești;
i) Dezbate alte probleme ce se impun a fi rezolvate în realizarea obiectivului de activitate al instituției;
j) Ia măsuri pentru organizarea executării și executarea în concret a activităților specifice instituției;
k) Aprobă participarea personalului angajat la congrese, conferinţe, workshopuri, simpozioane, seminarii, colocvii sau alte reuniuni, care prezintă interes pentru activitatea specifică a A.G.Z.P.C, precum și la manifestări științifice, culturale și altele asemenea, târguri educaționale și expoziții internaționale, vizite oficiale, tratative (negocieri), consultări, încheieri de convenții, acorduri și alte acțiuni similare, schimb de experiență și documentare, cursuri și stagii de practică și specializare sau perfecționare;
l) Aprobă cheltuielile generate de deplasările personalului angajat în străinătate și în țară la evenimentele enumerate în art.25 alin. (2) lit l din prezentul R.O.F., după cum urmează: bilet de avion (inclusiv costul transportului la și de la aeroport, atunci când deplasarea se face cu orice mijloc de transport) sau combustibil, în cazul în care deplasarea se va realiza cu autoturismul, taxa de participare, diurna angajaților, în vederea acoperirii cheltuielilor de hrană, precum şi a costului transportului în interiorul localităţii în care îşi desfăşoară activitatea, indemnizaţia de cazare, în limita căreia solicitantul trebuie să îşi acopere cheltuielile zilnice de cazare. Prin cheltuieli de cazare se înţelege, pe lângă tarifele sau chiria plătite, şi eventualele taxe obligatorii pe plan local, alte cheltuieli care pot fi justificate prin documente conform prevederilor legale;
m) Aprobă participarea Directorului A.G.Z.P.C la congrese, conferinţe, workshopuri, simpozioane, seminarii, colocvii sau alte reuniuni, care prezintă interes pentru activitatea specifică a A.G.Z.P.C, precum și la manifestări științifice, culturale și altele asemenea, târguri educaționale și expoziții internaționale, vizite oficiale, tratative (negocieri), consultări, încheieri de convenții, acorduri și alte acțiuni similare, schimb de experiență și documentare, cursuri și stagii de practică și specializare sau perfecționare;
n) Aprobă cheltuielile de deplasare a Directorului A.G.Z.P.C în străinătate și în țară, după cum urmează: bilet de avion (inclusiv costul transportului la și de la aeroport, atunci când deplasarea se face cu orice mijloc de transport) sau combustibil, în cazul în care deplasarea se va realiza cu autoturismul, taxa de participare, diurna angajaților, în vederea acoperirii cheltuielilor de hrana, precum şi a costului transportului în interiorul localităţii în care îşi desfăşoară activitatea, indemnizaţia de cazare, în limita căreia solicitantul trebuie să îşi acopere cheltuielile zilnice de cazare. Prin cheltuieli de cazare se înţelege, pe lângă tarifele sau chiria plătite, şi eventualele taxe obligatorii pe plan local, alte cheltuieli care pot fi justificate prin documente conform prevederilor legale;
o) Îndeplinește orice alte atribuții stabilite prin lege, prin hotărâri ale Consiliului Local și dispoziții ale Primarului sau altă persoană desemnată de Primar pentru bună desfășurare a activității Administrației Grădinii Zoologice și a Platoului Cornești.
1. Comitetul Director se întrunește în ședințe ordinare precum și în ședințe extraordinare ori de câte ori este necesar, la convocarea Directorului, la sediul Administrației Grădinii Zoologice și a Platoului Cornești, online sau în alt loc menționat în convocare, la data stabilită de către Director.
2. Dezbaterile Comitetului Director se concretizează în hotărâri, care se adoptă cu respectarea legislației în vigoare și care sunt consemnate în registrul de procese-verbale. Acestea au caracter obligatoriu pentru conducerea Administrației Grădinii Zoologice și a Platoului Cornești.
3. Convocările se vor face în scris, cu cel puțin 1 zi lucrătoare înainte de data întrunirii, de către Director, cu indicarea expresă a ordinii de zi și vor fi comunicate tuturor membrilor.
4. Hotărârile Comitetului Director se adoptă valabil doar în prezența a cel puțin 4 (patru) membri. Hotărârile se adoptă cu majoritatea simplă a membrilor prezenți, în caz de balotaj, votul Directorului se consideră dublu. 
5. Ședințele Comitetului Director sunt conduse de către Director sau, în lipsa acestuia, de către o altă persoana desemnată, prin hotărâre de către Comitetul Director, dintre membrii acestuia, pentru perioada cât Directorul este în imposibilitatea de a-și exercita funcția.
6. Hotărârile Comitetului Director se semnează de către Director, iar în lipsa acestuia de către persoana desemnată să îl înlocuiască.
7. Dezbaterile Comitetului Director sunt consemnate în procese verbale și se semnează de toți membrii prezenți ai Comitetului Director.

Art. 26. Structura organizatorică a Administrației Grădinii Zoologice și a Platoului Cornești cuprinde următoarele compartimente:

(1.) Compartiment conducere:
a) Director;
b) Director adjunct 1;
c) Director adjunct 2;
d) Șef serviciu financiar-contabil și resurse umane.

(2.) Compartimente și servicii funcționale:
a) Compartiment Comunicare, Educație și Secretariat.
b) Serviciul Financiar-Contabil și Resurse Umane;
c) Compartiment Achiziții Publice;
d) Compartiment Administrativ.
e) Compartiment Zoologic;
f) Compartiment Securitate și Prevenire.

Art. 27. Directorul
1. Directorul exercită funcția de ordonator terțiar de credite.
2. Directorul A.G.Z.P.C. este angajat cu funcție de conducere, subordonat Primarului și Consiliului Local al Municipiului Târgu Mureș, potrivit liniei ierarhice stabilite în organigramă, are în subordine salariații Administrației Grădinii Zoologice și a Platoului Cornești Târgu Mureș și colaborează și cooperează cu personalul din cadrul Primăriei Municipiului Târgu Mureș, cu alte Grădini Zoologice și Botanice, Instituții, Instituții de Cultură și de Ordine publică etc.
3. Directorul este reprezentantul legal al A.G.Z.P.C. în relațiile cu alte instituții publice, agenți economici și alte persoane fizice și juridice.
4. Directorul A.G.Z.P.C. este în drept să semneze acte, decizii, comenzi, contracte și convenții, precum și să stabilească orice fel de raporturi juridice sau economice cu terții în interesul public și cu privire la domeniul de activitate specific serviciului, în limita competențelor legale.
5. Directorul are următoarele atribuții principale: 
a) Potrivit art. 23 alin. (1) din Legea nr. 273/2006 privind finanțele publice locale, directorul are obligația de a angaja și de a utiliza creditele bugetare numai în limita prevederilor și destinațiilor aprobate, pentru cheltuieli strict legate de activitatea instituției și cu respectarea dispozițiilor legale.
b) Potrivit art. 23 alin. (2) din Legea nr. 273/2006, directorul, în calitate de ordonator de credite, răspunde de:
i. elaborarea și fundamentarea proiectului de buget propriu;
ii. urmărirea modului de realizare a veniturilor;
iii. angajarea, lichidarea și ordonanțarea cheltuielilor în limita creditelor bugetare aprobate și a veniturilor bugetare posibil de încasat;
iv. integritatea bunurilor aflate în proprietatea sau în administrarea instituției pe care o conduce;
v. organizarea și ținerea la zi a contabilității și prezentarea la termen a situațiilor financiare asupra situației patrimoniului aflat în administrare și a execuției bugetare;
vi. organizarea sistemului de monitorizare a programului de achiziții publice și a programului de investiții publice;
vii. organizarea evidenței programelor, inclusiv a indicatorilor aferenți acestora;
viii. organizarea și ținerea la zi a evidenței patrimoniului, conform prevederilor legale;
ix. alte atribuții stabilite de dispozițiile legale.
c) Conduce, organizează, coordonează și controlează întreaga activitate a instituției; răspunde de respectarea și aplicarea legilor, a Hotărârilor Consiliului Local al Municipiului Târgu Mureș, a dispozițiilor Primarului, precum și a celorlalte acte normative incidente activității A.G.Z.P.C.;
d) Fundamentează și propune proiectul de organigramă, Statul de funcții și Regulamentul de Organizare și Funcționare, în vederea supunerii spre aprobare Comitetului Director și Consiliului Local al Municipiului Târgu Mureș;
e) Emite decizii la nivelul A.G.Z.P.C., inclusiv decizii privind transformarea unei funcții publice contractuale vacante și decizii de recuperare a pagubelor aduse instituției;
f) Elaborează calendarul evenimentelor, programul de desfășurare a acestora și modalitatea de acces la acestea (cu plată și/sau gratuit), desfășurate în incinta Grădinii Zoologice și pe Platoul Cornești;
g) Decide și încheie, în condițiile legii, contracte/acorduri de parteneriat, colaborare, cooperare sau asociere cu persoane juridice române sau străine, cu organizații neguvernamentale și cu alți parteneri sociali, precum și acceptă donațiile și liberalitățile oferite instituției, informând ulterior Comitetul Director;
h) Exercită atribuțiile legale de angajator: angajează, promovează, sancționează, salarizează și evaluează performanțele individuale ale salariaților, stabilește atribuțiile acestora prin fișele de post, aprobă drepturile materiale ale angajaților și programarea concediilor de odihnă, și organizează activitatea de formare și perfecționare profesională a personalului;
i) Dispune măsurile necesare pentru implementarea, dezvoltarea și monitorizarea sistemului de control intern managerial, inclusiv identificarea și gestionarea riscurilor asociate principalelor activități, și implementează recomandările formulate prin misiunile de audit, la termenele stabilite;
j) Organizează controlul financiar preventiv propriu și desemnează, prin decizie, persoanele care exercită viza de control financiar preventiv;
k) Aprobă Regulamentul Intern al instituției și răspunde de organizarea activității de securitate și sănătate în muncă, precum și de prevenirea și stingerea incendiilor;
l) Aprobă deplasarea și cheltuielile aferente acesteia, în țară și în străinătate, pentru personalul angajat, cu excepția deplasărilor menționate la art. 25 alin. (2) lit. l și m;
m) Răspunde de administrarea legală și eficientă a patrimoniului instituției, inclusiv de stabilirea și aplicarea măsurilor de asigurare a pazei bunurilor și valorilor deținute cu orice titlu de instituție;
n) Fundamentează și propune Comitetului Director planul de venituri și cheltuieli pentru administrarea, amenajarea, întreținerea, conservarea și valorificarea patrimoniului, precum și proiectul bugetului propriu de venituri și cheltuieli și contul de încheiere al exercițiului bugetar;
o) Propune spre aprobare documentația necesară obținerii avizelor și autorizațiilor prevăzute de lege și aprobă documentația de atribuire a contractelor de achiziție publică, respectiv încheierea contractelor de furnizare de produse, servicii și lucrări, în limita alocațiilor bugetare;
p) Reprezintă interesele instituției în fața instanțelor judecătorești, organelor de urmărire penală, precum și în raporturile cu persoanele fizice și juridice, în limita competențelor legale;
q) Asigură, prin structura proprie și prin structura specializată a Municipiului Târgu Mureș, informarea periodică a mass-media privind activitățile de interes public ale instituției, verifică răspunsurile la petițiile, propunerile și sesizările cetățenilor și acordă audiență persoanelor interesate;
r) Coordonează elaborarea documentelor de specialitate pentru ședințele Consiliului Local al Municipiului Târgu Mureș, susține în comisiile de specialitate materialele propuse pentru dezbatere și răspunde interpelărilor consilierilor locali;
s) Controlează din punct de vedere disciplinar personalul din subordine și propune măsuri adecvate pentru menținerea unui climat stimulator și eficient sub raportul realizării profesionale și al disciplinei în muncă;
t) În perioadele de absență a directorului, atribuțiile acestuia, inclusiv cele de ordonator de credite, sunt exercitate de unul dintre directorii adjuncți, desemnat prin decizie a directorului, cu respectarea principiului separării atribuțiilor.

Art. 28. Directorul adjunct 1 
(1) Directorul adjunct 1 este angajat cu funcție de conducere, subordonat directorului și are în subordine personalul angajat din Serviciul Financiar-Contabil și RU, Compartimentul Achiziții, Compartimentul Administrati. 
(2) Directorul adjunct 1 are următoarele atribuții principale:
a) Face parte din grupa de management A.G.Z.P.C.; coordonează activitatea economico-financiară, de resurse umane, achiziții publice și administrativă a instituției.
b) Asigură conducerea curentă a întregii activități a Serviciului financiar-contabil, resurse umane, a Compartimentului achiziții publice, precum și a Compartimentului administrativ.
c) Întocmește anual, cu respectarea termenelor legale, proiectul bugetului de venituri și cheltuieli și coordonează execuția și rectificarea acestuia.
d) Coordonează activitatea de achiziții publice, inventarierea patrimoniului.
e) Răspunde de plata drepturilor bănești ale personalului și de întocmirea situațiilor financiare trimestriale și anuale.
f) Este responsabil cu actualizarea fișelor de post din direcția subordonată și cu urmărirea programului de lucru al personalului.
	
Art. 29. Directorul adjunct 2
(1) Directorul adjunct 2 este angajat cu funcție de conducere, subordonat directorului și are în subordine personalul angajat din Compartimentul Zoologic, Compartimentul Securitate și Prevenire. 
(1) Directorul adjunct 2 are următoarele atribuții principale:	
a) Face parte din grupul de management al A.G.Z.P.C..
b) Coordonează, controlează și răspunde de activitatea Compartimentului Zoologic, Compartimentul Securitate și Prevenire și inventarul de animale.
c) Răspunde de inventarul internațional al animalelor (sistem ZIMS) și de raportările periodice către Ministerul Mediului.
d) Elaborează și fundamentează proiectul de buget al direcției, actualizează fișele de post din subordine și procedurile operaționale specifice.
e) Este responsabil cu gestionarea deșeurilor și cu obținerea avizelor/autorizațiilor de funcționare necesare direcției.
		
[bookmark: _Hlk182308650]Art. 30. Șef serviciu financiar-contabil și resurse umane
(1) Șef serviciu financiar-contabil și resurse umane A.G.Z.P.C. este angajat cu funcție de conducere, subordonat directorului, directorului adjunct 1 și are în subordine personalul angajat din Serviciul financiar-contabil și resurse umane.
(2) Șeful de serviciu financiar-contabil și resurse umane are următoarele atribuții principale:
a) Conduce și coordonează activitatea economică (financiar-contabilă) și de resurse umane a A.G.Z.P.C.; face parte din grupa de management.
b) Răspunde de organizarea contabilității, de întocmirea actelor justificative și de evidențierea corectă a rezultatelor economico-financiare.
c) Asigură respectarea obligațiilor fiscale, controlul asupra încasărilor și plăților și exercitarea controlului financiar preventiv.
d) Răspunde de aplicarea elementelor de salarizare și de întocmirea fișelor de post pentru personalul din subordine.
e) Întocmește și transmite dările de seamă, bilanțurile contabile și rapoartele bugetare trimestriale/anuale.

Art. 31. Personalul de execuție este subordonat directorului, directorului adjunct 1, directorului adjunct 2 și șefului de serviciu din cadrul Administrației Grădinii Zoologice și a Platoului Cornești și colaborează cu personalul din cadrul A.G.Z.P.C. și din cadrul Primăriei Municipiului Târgu Mureș, cu furnizorii, cu alte Grădini Zoologice, Instituții de învățământ, cu aprobarea directorului.

Personalul de execuție este subordonat, după caz, directorului, directorilor adjuncți și șefului de serviciu, potrivit compartimentului din care face parte conform organigramei aprobate.

Art. 32. Compartiment Comunicare, Educație și Secretariat
(1) Personalul angajat în cadrul Compartimentului comunicare, educație și secretariat are următoarele atribuții principale:
a) Asigură comunicarea și relația cu mass-media: comunicate, conferințe de presă, informarea zilnică a conducerii.
b) Gestionează site-ul, avizierul și aplicația A.G.Z.P.C., precum și publicațiile și materialele informative ale instituției.
c) Asigură primirea și însoțirea delegațiilor, protocolul evenimentelor și traducerea corespondenței oficiale.
d) Întocmește analize periodice privind aparițiile A.G.Z.P.C. în mass-media.
e) Asigură fluxul informațional intern și extern al instituției (corespondență, apeluri telefonice, e-mail).
f) Înregistrează corespondența primită/expediată, redactează materiale și programează interviuri/audiențe.
g) Organizează activități educaționale pentru public (stabilește tematica, pregătește materialele didactice și coordonează programările) și menține legătura permanentă cu unitățile de învățământ, reprezentând instituția în relația cu acestea.

Art. 33. Serviciul Financiar-Contabil și Resurse Umane
(1) Personalul angajat în cadrul Compartimentului financiar-contabil are următoarele atribuții principale:
a) Organizează și conduce evidența contabilă în conformitate cu prevederile legale în vigoare.
b) Organizează evidența analitică și sintetică a tuturor conturilor, verifică lunar soldurile analitice şi pe cele sintetice din balanța de verificare.
c) Exercită controlul financiar preventiv în conformitate cu prevederile legale, conform deciziei de desemnare a directorului. 
d) Asigură valorificarea rezultatelor inventarierii și înregistrarea eventualelor plusuri şi minusuri în evidența contabilă.
e) Înregistrează intrările de mijloace fixe, calculul amortizării lunare, transferurile de mijloace fixe. 
f) Instituie și conduce registrele obligatorii de contabilitate; 
g) Prezintă situațiile și documentele la controlul Curții de Conturi ori a oricăror altor instituții de control abilitate.
h) Urmăreşte încadrarea strictă a tuturor elementelor de cheltuieli în prevederile bugetare.
i) Întocmeşte lunar şi anual situații statistice pe care le transmite organelor abilitate.
j) Întocmeşte lunar declarațiile către DGRFP potrivit legislației în vigoare aferente activității economice.
k) Asigură încasarea veniturilor proprii (bilete de intrare, abonamente, taxe de acces), întocmește registrul de casă și verifică zilnic soldul și raportul Z-POS.
l) Asigură depunerea periodică a încasărilor din vânzarea biletelor și taxelor de acces în conturile instituției.
m) Asigură evidența contabilă a gestiunii de stocuri, verificând intrările pe baza Notei de Intrare – Recepție (NIR) și ieșirile pe baza Bonurilor de Consum.
n) Primește, recepționează și gestionează materialele/bunurile aflate în gestiune, cu evidența la zi a fișelor de magazie.
o) Eliberează bunurile din gestiune numai pe bază de documente justificative (bonuri de consum/transfer, procese-verbale).
p) Distribuie echipamentul de protecție a muncii și ține evidența acestuia.
q) Răspunde de integritatea materialelor, utilajelor de mică mecanizare și sculelor din dotare.
r) Coordonează activitatea curentă a Platoului Cornești: întreținere, curățenie, siguranță, parc de joacă, zonă de sport și pistă de alergare.
s) Întreține și monitorizează sistemul electronic de acces al Platoului Cornești și oferă sprijin pentru evenimente.

(2) Personalul angajat în cadrul Compartimentului resurse umane are următoarele atribuții principale:
a) Asigură recrutarea, încadrarea, promovarea și evidența personalului; propune structura organizatorică și statul de funcții.
b) Întocmeşte și gestionează dosarele profesionale, contractele individuale de muncă și Registrul Revisal, precum și organizarea concursurilor pentru posturile vacante.
c) Asigură salarizarea personalului: pontaje, state de plată, declarațiile D112/D100/L153 și situația transparenței salariale.
d) Coordonează evaluarea performanțelor profesionale individuale și evidența formării/perfecționării profesionale.
e) Răspunde de păstrarea confidențialității datelor cu caracter personal ale angajaților.
f) Elaborează documente de evidență a personalului. 
g) Urmăreşte planificarea resurselor umane: pregătirea, perfecționarea, promovarea personalului, evaluarea performanțelor profesionale individuale.
h) Întocmeşte proiectul Regulamentului intern și îl supune spre aprobare directorului Administrației Grădinii Zoologice și a Platoului Cornești.
i) Duce la îndeplinire măsurile dispuse de inspectorii de muncă în urma controalelor efectuate de Inspectoratul Teritorial de Muncă Mureş.
j) Întocmeşte lunar declarațiile (formular 112) către DGRFP potrivit legislației în vigoare; 
k) Întocmeşte anual situația veniturilor salariale pentru toți salariații unității. 
l) Întocmeşte lunar şi anual situații statistice pe care le transmite organelor abilitate. 
m) Organizează activitatea de arhivă a instituției (nomenclator arhivistic, evidența documentelor intrate/ieșite din depozit).
n) Ține evidența muncii în folosul comunității și a contractelor de voluntariat.
o) Asigură planificarea concediilor și a grupelor de îngrijitori de animale, verificarea foilor de parcurs și a stocului de bilete din casierie.

Art. 34. Compartiment Achiziții Publice 
(1) Personalul angajat în cadrul Compartimentului achiziții publice are următoarele atribuții principale: 
a) Elaborează Strategia anuală și Programul anual de achiziții publice și a anexei privind achizițiile directe pe baza necesităților produse, servicii şi lucrări, conform Legii nr. 98/2016. 
b) Aplică și finalizează procedurile de atribuire, constituie și păstrează dosarul achiziției public.
c) Întocmeşte raportarea anuală privind achizițiile publice derulate.
d) Elaborează și înaintează spre semnare contractele de achiziție publică și urmărește execuția acestora.
e) Ține evidența terenurilor domeniului public ocupate prin licitație publică și menține legătura cu celelalte compartimente pentru achizițiile directe.
f) Înregistrează și vehiculează intern circuitul facturilor fiscale primite, al documentelor de recepție (NIR-uri), avizelor și bonurilor de consum, asigurând transmiterea lor rapidă către contabilitate pentru verificare și plată.
g) Prelucrează și transmite corespondența economică (solicitări de clarificări pe SEAP, oferte de preț, notificări de atribuire, corespondență cu Trezoreria, ANAF sau ITM), distinctă de corespondența generală a instituției.
h) Transportă și urmărește circuitul fizic și electronic al documentelor de plată (referate de necesitate, ordonanțări, angajamente bugetare, propuneri de achiziție) între achiziții, contabilitate și conducere pentru obținerea semnăturilor și avizelor necesare.
i) Transportă între departamentele interne și Secretariatul General mapele cu documente financiar-contabile, contractele comerciale și adresele oficiale către ANAF, ITM sau furnizori, pentru înregistrare, ștampilare și expediere.

Art. 35. Compartiment Administrativ 
(1) Personalul angajat în cadrul Compartimentului administrativ are următoarele atribuții principale:
a) Execută lucrări de zidărie, zugrăveli, faianțare și întreținere a acoperișurilor și clădirilor instituției.
b) Semnalează șefului ierarhic orice defecțiune a echipamentelor și instalațiilor și respectă normele de protecție a muncii și PSI.
c) Planifică necesarul de materiale și execută lucrările în echipă, cu respectarea termenelor stabilite.
d) Execută lucrări de tâmplărie și dulgherie pentru întreținerea clădirilor și dotărilor instituției.
e) Răspunde de întreținerea spațiilor verzi, a curățeniei și a siguranței, inclusiv verificarea zilnică a parcului de joacă și a pistei de alergare de la Platoul Cornești.
f) Sesizează directorului eventualele defecțiuni ale utilajelor și răspunde de obiectele de inventar din gestiune.
g) Răspunde de întreținerea spațiilor de agrement și sport ale instituției (parc de joacă, zonă fitness, pistă de alergare), indiferent de amplasarea acestora în cadrul Grădinii Zoologice sau a Platoului Cornești.
h) Întreține, amenajează și amenajează peisagistic spațiile verzi ale grădinii zoologice și ale Platoului Cornești (tuns gazon, plantare, udare, toaletare arbuști).
i) Semnalează șefului ierarhic orice defecțiune sau pericol identificat în spațiile verzi administrate.
j) Respectă normele de protecție a muncii și PSI specifice activității.
k) Coordonează activitatea botanică a instituției: concepte, planuri și necesarul dendrofloricol al grădinii.
l) Întreține și îngrijește materialul dendrologic din cadrul instituției.
m) Conduce autovehiculul instituției cu respectarea legislației rutiere, verificând zilnic starea tehnică a acestuia.
n) Răspunde de transportul hranei pentru animale și al materialelor necesare activității administrative.
o) Întocmește foaia zilnică de parcurs și răspunde de integritatea autovehiculului aflat în gestiune.

Art. 36. Compartiment Zoologic
(1) Grupa de îngrijitori de animale este structurată pe 7 sectoare, astfel:
a) Sector primate;
b) Sector Pavilion Tropical;
c) Sector Pavilion Elefanți;
d) Sector carnivore;
e) Sector erbivore;
f) Sector păsări de baltă;
g) Sector Pavilion Verde.

(2) Personalul angajat în cadrul Compartimentului zoologic are următoarele atribuții principale:
a) Monitorizează permanent activitatea îngrijitorilor de animale și procesele de activități zilnice ale compartimentului zoologic.
b) Colaborează cu medicul veterinar și cu inspectorul biolog și elaborează procedurile operaționale specifice zonei zoologice.
c) Asigură zilnic curățenia, aerisirea, hrănirea și îngrijirea animalelor din sectorul propriu, cu respectarea normelor igienico-sanitare.
d) Verifică permanent starea țarcurilor și a sistemelor de închidere, pentru prevenirea evadării animalelor.
e) Sesizează și înregistrează în fișa sectorului starea generală a animalelor (îmbolnăviri, decese, nașteri).
f) Răspunde de obiectele de inventar din gestiune și de îndeplinirea sarcinilor încredințate de conducere.
g) Conduce tractorul/utilajul greu al instituției, verificând zilnic starea tehnică a acestuia și respectând legislația rutieră.
h) Transportă hrana pentru animale, materialele necesare și gunoiul/reziduurile, cu respectarea normelor de siguranță.
i) Întocmește foaia zilnică de parcurs și răspunde de integritatea utilajului aflat în gestiune.


Art. 37. Compartiment Securitate și Prevenire 
(1) Personalul angajat în cadrul Compartimentului Securitate și prevenire are următoarele atribuții principale:
a) Elaborează și implementează planul de prevenire și protecție SSM/PSI, evaluând riscurile privind securitatea și sănătatea angajaților.
b) Organizează și monitorizează instruirea personalului privind securitatea și sănătatea în muncă și situațiile de urgență.
c) Verifică existența și starea de funcționare a mijloacelor tehnice de prevenire și stingere a incendiilor.
d) Investighează cauzele evenimentelor și propune măsuri de prevenire; întocmește fișele de natalitate/mortalitate a animalelor.
e) Urmărește starea de sănătate a animalelor, în colaborare cu medicul veterinar și directorul adjunct – Direcția Zoologică (Compartimentul Zoologic, Compartimentul Securitate și Prevenire).


[bookmark: _Toc243039761]Capitolul IV. ÎNDATORĂRILE PERSONALULUI DE EXECUȚIE

Art. 38. Personalul de execuție are următoarele îndatorări principale:
a) Să se prezinte la serviciu la ora prevăzută în programul de lucru, în deplină capacitate de muncă pentru a putea executa în condiții bune sarcinile postului;
b) Să utilizeze timpul de lucru exclusiv pentru realizarea lucrărilor programate și să nu înceteze lucrul înainte de ora prevăzută în programul aprobat;
c) Să cunoască procesele, procedurile și regulile necesare executării lucrărilor specifice postului și să se autoinstruiască pentru creșterea calității lucrărilor;
d) Să folosească echipamentul de lucru și de protecție exclusiv în timpul cât este prezent la serviciu;
e) Să execute întocmai sarcinile de serviciu primite de la șeful direct și să nu părăsească locul de muncă fără aprobarea dată de cei în drept;
f) Să respecte ordinea și disciplina la locul de muncă, precum și normele de conduită în relațiile cu ceilalți membrii ai colectivului;
g) Să dea dovadă de cinste și corectitudine, precum și de respect față de superiori;
h) Să se supună controlului efectuat de către organele și persoanele împuternicite să-l facă și să aibă față de cei în cauză o atitudine corespunzătoare, civilizată;
i) Să nu se prezinte la serviciu sub influența băuturilor alcoolice sau a substanțelor psihoactive;
j) În caz de îmbolnăvire, să anunțe prin orice mijloace șeful ierarhic în termen de maxim 24 de ore, pentru înregistrarea corespunzătoare în pontaj și să prezinte certificatul medical eliberat de unitatea sanitară împuternicită să-l emită, pentru înregistrarea corespunzătoare în pontaj cel târziu până în data de 5 ale lunii următoare;
k) Să aducă la cunoștința Serviciului financiar-economic infrastructură toate modificările din viața personală și a familiei sale privind schimbarea actului de identitate, starea civilă, situația militară, nașteri sau decese în familie, schimbarea domiciliului, persoane întreținute prin acte doveditoare în termen de 3 zile de la data producerii modificării;
l) În cazul părăsirii incintei sediului unde își desfășoară activitatea are obligația să completeze bilet de voie sau cerere de învoire, să anunțe șeful ierarhic superior care avizează cererea și o înaintează conducerii A.G.Z.P.C.;
m) Să efectueze ore suplimentare la solicitarea angajatorului conform legislației în vigoare;
n) Cunoaşte şi îndeplineşte întocmai atribuţiile stipulate în R.O.F., R.I. şi Regulamentul de circulaţie a actelor ale A.G.Z.P.C.;
o) Ia la cunoștiință și aplică toate măsurile de implementare a sistemului de control intern managerial la nivelul A.G.Z.P.C.; 
p) Are obligaţia de a respecta normele securităţii şi sănătăţii muncii, conform Legii nr. 319/2006, H.G. nr. 425/2006 şi normativele în vigoare; 
q) Respectă normele P.S.I. conform Legii nr. 307/2006;
r) Poartă ecusonul la vedere;
s) Respectă programul de lucru şi programarea concediului de odihnă;
t) Respectă orele de program, evitând întârzierile şi plecările fără aprobarea directorului A.G.Z.P.C. din timpul orelor de serviciu; 
u) Răspunde de păstrarea secretului de serviciu precum şi de păstrarea secretului datelor şi al informaţiilor cu caracter personal deţinute, sau la care are acces ca urmare a executării atribuţiilor de serviciu;
v) Ia la cunoștiință și aplică toate măsurile de implementare a sistemului de control intern managerial la nivelul A.G.Z.P.C.

[bookmark: _Toc243039762]Capitolul V. ACTIVITĂȚI DE VOLUNTARIAT DIN CADRUL A.G.Z.P.C.

[bookmark: _Toc243039763]5.1. Scop și definiții

Art. 39. Prezentul capitol reglementează participarea persoanelor fizice la acțiuni de voluntariat organizate de Administrația Grădinii Zoologice și a Platoului Cornești, conform Legii 78/2014 privind reglementarea activității de voluntariat în România.

Art. 40. În înțelesul prezentului regulament, următorii termeni se definesc astfel:
a) Voluntariatul – reprezintă participarea voluntarului persoană fizică la activități de interes public desfășurate în folosul altor persoane sau al societății, organizate de către persoane juridice de drept public sau de drept privat, fără remunerație, individual sau în grup;
b) Activitatea de interes public – reprezintă activitatea desfășurată în domenii precum: artă și cultură, sportul și recreerea, educația și cercetarea, protecția mediului, sănătatea, asistență socială, religie, activism civic, drepturile omului, ajutorul umanitar și/sau filantropic, dezvoltarea comunitară, dezvoltarea socială;
c) Organizația gazdă – persoana juridică de drept public sau de drept privat, fără scop lucrativ, care organizează și administrează activități de voluntariat;
d) Contractul de voluntariat – reprezintă convenția încheiată între un voluntar și organizația – gazdă, în temeiul căreia prima parte se obligă să presteze o activitate de interes public, fără a fi remunerată, iar cea de a doua se obligă să ofere o activitate adecvată solicitării sau pregătirii voluntarului;
e) Voluntarul – orice persoană fizică, fără deosebire de rasă, origine etnică, religie, sex, apartenență politică, opinie, care a dobândit capacitatea de muncă potrivit legislației în domeniul muncii și desfășoară activități de voluntariat;
f) Beneficiarul activității de voluntariat – persoana fizică sau juridică în folosul căreia se desfășoară activitatea de voluntariat;
g) Coordonatorul voluntarilor – voluntarul sau angajatul organizației gazdă, care îndeplinește sarcinile legale de coordonarea și administrarea activității voluntarilor.

[bookmark: _Toc243039764]5.2. Principii de aplicare

Art. 41. Participarea ca voluntar, activitate de interes public, neremunerată și bazată pe o decizie liber consimțită.

Art. 42. Implicarea activă a voluntarului în viața comunității.

Art. 43. Desfășurarea voluntarului cu excluderea remunerației din partea beneficiarului activității.

Art. 44. Participarea persoanelor la activități de voluntariat, pe baza egalității de șanse și de tratament, fără discriminare.

Art. 45. Activitatea de voluntariat nu substituie munca plătită.

Art. 46. Caracterul de interes public al activității de voluntariat.

[bookmark: _Toc243039765]5.3. Desfășurarea activității de voluntariat
Art. 47. Activitatea de voluntariat se desfășoară în urma unei cereri din partea organizației gazdă, prin care aceasta își manifestă disponibilitatea de a colabora cu voluntari. Organizația gazdă are posibilitatea de a refuza motivat cererea unui candidat de a deveni voluntar, în condițiile prevăzute în statutul acesteia, în funcție de tipul de activitate desfășurată și cu respectarea prevederilor 27.3. lit. d).

Art. 48. Cererea emisă de organizația-gazdă persoană juridică de drept public, prin care este manifestată disponibilitatea de a colabora cu voluntari, se realizează printr-un anunț public.

Art. 49. Organizația gazdă oferă instruirea inițială cu privire la:
a. Structura, misiunea și activitățile organizației gazdă;
b. Drepturile și responsabilitățile voluntarului;
c. Regulamentele interne care reglementează implicarea voluntarului.

Art. 50. Organizația gazdă poate oferi voluntarilor, în condițiile legislației din domeniul educației și formării profesionale, cursuri de instruire, formare și pregătire profesională în domeniul în care aceasta activează.

Art. 51. Este interzis, sub condiția anulabilității, să se încheie contract de voluntariat în scopul de a evita încheierea unui contract individual de muncă sau, după caz, a unui contract civil de prestări servicii ori a altui contract civil cu titlu oneros pentru efectuarea prestațiilor respective.

Art. 52. Activitatea de voluntariat se consideră experiență profesională și/sau în specialitate, în funcție de tipul activității, dacă aceasta este realizată în domeniul studiilor absolvite.

Art. 53. Pe durata perioadei activității de voluntariat, precum și la încheierea activității de voluntariat, organizația gazdă, la cererea voluntarului, eliberează un certificat de voluntariat la care este anexat un raport de activitate. Acesta se întocmește în limba română dacă au fost emise pe teritoriul României.

Art. 54. Certificatul de voluntariat va conține următoarele elemente:
a) Datele de identificare a organizației gazdă care emite certificatul;
b) Numărul de înregistrare și data emiterii certificatului;
c) Numărul de înregistrare și data contractului de voluntariat;
d) Numele, prenumele și datele de identificare ale voluntarului;
e) Perioada și numărul de ore de voluntariat;
f) Numele și prenumele coordonatorului voluntarilor;
g) Numele și prenumele reprezentantului legal al organizației gazdă;
h) Mențiunea ”Voluntarul și organizația emitentă sunt responsabili pentru veridicitatea datelor și informațiilor cuprinse în acest certificat.”

Art. 55. Certificatele de voluntariat sau documentele echivalente eliberate de organizații gazdă dintr-un alt stat sunt recunoscute în România în măsura în care conțin elementele prevăzute la pct. 28.8 și sunt prezentate în copie certificată și traducere legalizată.

Art. 56. Raportul de activitate va conține următoarele elemente:
a) Activitățile de voluntariat prestate;
b) Atribuțiile asumate;
c) Aptitudinile dobândite.

[bookmark: _Toc243039766]5.4. Contractul de voluntariat
Art. 57. Voluntariatul se desfășoară pe baza unui contract încheiat în forma scrisă, în limba română, între voluntar și organizația gazdă. Obligația de încheiere a contractului de voluntariat în formă scrisă revine organizației gazdă. Forma scrisă este obligatorie pentru încheierea valabilă a contractului.

Art. 58. În cazul încheierii contractului de voluntariat cu un cetățean străin, organizația gazdă poate să-i pună acestuia la dispoziție un interpret.

Art. 59. Organizația gazdă este obligată ca, anterior începerii activității de voluntariat, să înainteze voluntarului un exemplar din contractul de voluntariat.

Art. 60. Anterior începerii activității, contractul de voluntariat se înregistrează în registrul de evidență a voluntarilor ținut de organizația gazdă.

Art. 61. Contractul de voluntariat este însoțit obligatoriu de fișa voluntariat și fișa de protecție a voluntarului.

Art. 62. Contractul de voluntariat trebuie să conțină următoarele clauze:
a. Date de identificare ale părților contractante;
b. Descrierea activităților pe care urmează să le presteze voluntarul;
c. Timpul și perioada de desfășurare a activităților de voluntariat;
d. Drepturile și obligațiile părților;
e. Stabilirea cerințelor profesionale, a abilităților sociale, intereselor de dezvoltare, a celor de sănătate, confirmate prin certificate de sănătate sau alte documente;
f. Condiții de reziliere a contractului.

Art. 63. Contractul de voluntariat încetează în următoarele condiții:
a. La expirarea termenului stabilit în contract, respectiv la data la care prestațiile care fa obiectul contractului au fost executate;
b. De comun acord;
c. Când organizația gazdă își încetează activitatea;
d. Prin denunțare unilaterală, în condițiile art. 38;
e. În caz de reziliere a contractului.

Art. 64. Fișa de voluntariat conține descrierea în detaliu a tipurilor de activități pe care organizația-gazdă și voluntarul au convenit că acesta din urmă le va desfășura pe parcursul contractului de voluntariat.

Art. 65. Fișa de protecție a voluntarului conține instrucțiuni cu privire la desfășurarea activității acestuia, cu respectarea prevederilor legale în domeniul securității și sănătății în muncă. Pentru activități ce ies din domeniul de acoperire al fișei de protecție a voluntarului, organizatorii activității vor apela la inspectoratele teritoriale de muncă care vor pune la dispoziția acestora instrucțiuni de securitate a muncii specifice activității respective.

Art. 66. Organizația gazdă este obligată să țină evidența voluntarilor, a duratei și a tipului activităților desfășurate și evaluării voluntarilor, pe baza criteriilor stabilite în regulamentul intern.

Art. 67. Contractul de voluntariat trebuie să conțină următoarele obligații ale voluntarului:
a. Obligația de a presta o activitate de interes public, fără remunerație;
b. Obligația unei conduite complementare cu obiectivele generale ala voluntariatului – îmbunătățirea calității vieții și reducerea sărăciei, dezvoltare sustenabilă, sănătate, prevenirea și gestionarea efectelor dezastrelor, incluziunea socială și totodată, lupta împotriva excluderii sociale și discriminării;
c. Obligația voluntarului de a îndeplini sarcinile prevăzute în fișa de voluntariat, precum și respectarea instrucțiunilor stipulate în fișa de protecție a voluntarului;
d. Obligația de a păstra confidențialitatea informațiilor la care are acces în cadrul activității de voluntariat, pe perioada desfășurării contractului de voluntariat și pe o perioadă de 2 ani după încetarea acestuia;
e. Obligația de a anunța indisponibilitatea temporară de a presta activitatea de voluntariat în care este implicat.

Art. 68. Răspunderea voluntarului în aceste situații se angajează potrivit regulilor stabilite în legislația în vigoare și în regulamentele interne ale organizației gazdă.

Art. 69. Contractul de voluntariat trebuie să conțină următoarele drepturi ale organizației gazdă:
a. Dreptul de a stabili organizarea și funcționarea activității de voluntariat;
b. Dreptul de a iniția conținutul fișei de voluntariat, pe care o adaptează la solicitarea și pregătirea voluntarului, precum și la tipul activității de voluntariat desfășurate de către organizația gazdă;
c. Dreptul de a exercita controlul asupra modului de implementare a fișei de voluntariat prin coordonatorul de voluntari;
d. Dreptul de a constata abaterile voluntarului, raportate la clauzele stabilite în contractul de voluntariat, fișa de voluntariat și/sau fișa de protecție a voluntarului.

Art. 70. Contractul de voluntariat trebuie să conțină următoarele obligații ale organizației gazdă:
a. Obligația de a asigura desfășurarea activităților sub conducerea unui coordonator de voluntari, cu respectarea condițiilor legale privind securitatea și sănătatea în muncă, în funcție de natura și de caracteristicile activității respective;
b. Obligația de a suporta cheltuielile de hrană, cazare și transport pentru voluntar în desfășurarea activității sale de voluntariat;
c. Obligația de a suporta ale cheltuieli ocazionate de desfășurarea activității de voluntariat, cu excepția celor aferente muncii prestate de către voluntar.

Art. 71. La solicitarea voluntarului, organizația gazdă poate încheia contract de asigurare împotriva riscurilor de accident și de boală sau a altor riscuri ce decurg din natura activității, în funcție de complexitatea activității la care participă acesta.

Art. 72. Executarea contractului de voluntariat, voluntarul se subordonează coordonatorului voluntarilor. În situația în care, prin desfășurarea activităților de voluntariat, se cauzează prejudicii unor terțe persoane, organizația  gazdă va răspunde solidar cu voluntarul, în condițiile legii sau ale contractului de voluntariat, dacă acestea nu au fost determinate de culpă exclusivă a voluntarului.

Art. 73. Executarea obligațiilor contractuale ce revin voluntarului nu se poate face prin reprezentare.

Art. 74. Răspunderea pentru neexecutarea sau executarea necorespunzătoare a contractului de voluntariat este supusă prevederilor Codului civil.

Art. 75. Dacă pe parcursul executării contractului de voluntariat intervine, independent de voința părților, o situație de natură să îngreuneze executarea obligațiilor ce revin voluntarului, contractul va fi renegociat, iar dacă situația face imposibilă executarea contractului, acesta încetează de plin drept.

Art. 76. Negocierea sau renegocierea contractului de voluntariat se va face la cererea scrisă a uneia dintre părți, în condițiile stabilite prin contractul de voluntariat.

Art. 77. La negocierea clauzelor și la încheierea contractelor de voluntariat părțile sunt egale și libere.

Art. 78. Denunțarea unilaterală a contractului de voluntariat are loc la inițiativa oricăreia dintre părți care se comunică și se motivează în scris. Condițiile denunțării se stabilește prin contractul de voluntariat, termenul de preaviz fiind de 15 zile.

Art. 79. Litigiile izvorâte din încheierea, modificarea, executarea sau încetarea contractului de voluntariat de soluționează pe cale amiabilă sau prin procedura de mediere, iar în caz de nesoluționare, de către instanțele civile.

Art. 80. Domeniile de activitate – activitatea de voluntariat în cadrul Administrației Grădinii Zoologice și a Platoului Cornești se poate desfășura pe următoarele activități:
a) Îngrijirea animalelor;
b) Asigurarea bunăstării animalelor;
c) Îngrijirea plantelor;
d) Campanii de promovare turistică (distribuire de fluturași, pliante etc);
e) Organizare de evenimente în funcție de proiectele care se derulează la un moment dat;
f) Organizarea de campanii de conștientizare privind protecția mediului;
g) Campanii de plantare de arbori și arbuști;
h) Activități de întreținere și de curățare;
i) Activități de aprovizionarea cu mâncare și apă;
j) Activități de asigurare a îngrijirilor medicale.
k) Asigurarea dezvoltării unui comportament cât mai apropiat de cel din habitatul natural.
l) Amenajarea amplasamentelor.
m) Alte activități.

Art. 81. Selecția  și recrutarea voluntarilor se va face de către Administrația Grădinii Zoologice Târgu Mureș și a Platoului Cornești, pe baza unui interviu, având la bază cererea scrisă a acestora și verificarea îndeplinirii cumulative a următoarelor condiții:
a) Are vârsta legală de 18 ani;
b) Are capacitate deplină de exercițiu;
c) Are o stare de sănătate corespunzătoare activităților de voluntariat propuse de organizația gazdă, starea de sănătate se probează cu certificate medicale sau alte documente;
d) Nu a fost condamnat pentru săvârșirea unor infracțiuni contra umanității, contra statului sau contra autorității, de fals ori a unor fapte de corupție, cu excepția situației în care a intervenit reabilitarea.

[bookmark: _Toc243039767]Capitolul VI. DESFĂȘURAREA UNEI ACTIVITĂȚI NON - PROFIT DE INTERES GENERAL

[bookmark: _Toc243039768]6.1. Cerințe și criterii generale 
Art. 82. Este permisă desfășurarea unei activități non-profit de interes general pe domeniul public sau privat al Administrației Grădinii Zoologice și a Platoului Cornești Târgu Mureș, numai în baza acordului pentru desfășurarea unei activități non-profit de interes general emis de Administrația Grădinii Zoologice și a Platoului Cornești Târgu Mureș în acest sens. Spectacolele și festivalurile în care Administrația Grădinii Zoologice și a Platoului Cornești Târgu Mureș este partener sau finanțator se vor desfășura în baza contractelor încheiate în acest sens. 

Art. 83. În vederea desfășurării unei activități non-profit de interes general pe domeniul public sau privat al Administrației Grădinii Zoologice și a Platoului Cornești Târgu Mureș, organizatorul trebuie să solicite emiterea unui acord în acest sens, cu cel puțin 30 zile înainte de data începerii activității. Solicitarea se va întocmi în conformitate cu formularul tip și va cuprinde în mod obligatoriu datele de identificare ale solicitantului, descrierea activității și a modului de desfășurare a acesteia, numărul de persoane care se estimează că vor participa, perioada și locul de desfășurare, precum și suprafața ocupată, în metri pătrați. 

Art. 84. Solicitarea va fi însoțită în mod obligatoriu de o schiță a locului în care se va desfășura activitatea, în care să fie marcată corespunzător suprafața ocupată și modul de amplasare a echipamentelor. De asemenea solicitantul va realiza o prezentare a tipurilor de echipamente din care să reiasă aspectul acestora. 

Art. 85. Acordul pentru desășurarea unei activități non-profit de interes general poate fi emis pentru o perioadă de maxim 30 de zile calendaristice. 

Art. 86. Solicitarea va fi însoțită de următoarele documente: 
a. Certificat de înregistrare la Oficiul Registrului Comerțului şi certificat constatator sau acte de înființare;
b. Acord de funcționare şi aprobare de orar eliberat de Primăria municipiului Târgu Mureș, pentru activitățile care necesită acest acord;
c. Contract pentru prestări servicii de salubritate, pentru activitățile care necesită acest acord.

Art. 87. Acordul pentru desfășurarea unei activități non-profit de interes general se poate elibera numai în următoarele condiții: 
a. Activitatea desfășurată este de interes public; 
b. Activitatea desfășurată este una non-profit, nu implică o activitate comercială, nu încalcă prevederile legale în vigoare și nici normele de morală publică; 
c. Activitatea nu se încadrează în prevederile legale privind adunările publice; 
d. Suprafața este disponibilă la data solicitată; 
e. Activitatea nu împiedică desfășurarea unor alte activități pentru care s-a emis deja un acord, ori care sunt organizate sau se preconizează a fi organizate de Administrația Grădinii Zoologice și a Platoului Cornești Târgu Mureș; 
f. Beneficiarul acordului va posta sigla Administrației Grădinii Zoologice și a Platoului Cornești Târgu Mureș pe toate materialele publicitare amplasate sau afișate în locația unde se desfășoară evenimentul și/sau în afara acesteia. 

Art. 88. Acordul pentru desfășurarea unei activități non-profit de interes general se va elibera cu titlu gratuit iar pentru obținerea acordului beneficiarul are următoarele obligații:
a. Obținerea tuturor avizelor, acordurilor și autorizațiilor de la alte instituții,necesare în vederea desfășurării activității/evenimentului;
b. Asigurarea menținerii curățeniei la locul de desfășurare a activității în timpul evenimentului și după încheierea activității, în baza unui contract încheiat cu o firma specializată; 
c. Asigurarea curățeniei după încheierea evenimentului și predarea terenului la starea inițială, orice eventuală deteriorare fiind remediată în integralitate pe cheltuiala beneficiarului acordului, urmând ca acesta să fie sancționat în conformitate cu prevederile legale pentru distrugerea bunului public; 
d. Asigurarea unui dispozitiv de pază atât a bunurilor proprii cât și a bunurilor publice aparținând Administrației Grădinii Zoologice și a Platoului Cornești Târgu Mureș și protejarea atât a personalului propriu cât și a participanților la eveniment în baza unui contract încheiat cu o firmă specializată, personal care va purta însemne distinctive, stabilite împreună cu organele de poliție/jandarmerie; 
e. De asigurare a serviciilor și amenajărilor tehnice solicitate în vederea desfășurării normale a activității pentru care a fost emis acordul în conformitate cu prevederile legilor în vigoare;
f. De a solicita, dacă este cazul, permisiunea pentru accesul vehiculelor (pentru amenajare, aprovizionare, etc.) în zonele unde circulația este restricționată parțial sau total. 

[bookmark: _Toc243039769]Capitolul VII. ORGANIZAREA DE EVENIMENTE

Art. 89. Obiectivul este planificarea şi valorificarea numeroaselor evenimente şi parteneriate de care beneficiază Administrația Grădinii Zoologice și a Platoului Cornești Târgu Mureș, precum şi implementarea unor noi colaborări la nivel naţional şi internaţional prin atragerea de noi proiecte în vederea îmbunătăţirii imaginii instituţiei şi îndeplinirii obiectivelor acesteia.

Art. 90. Activități:
a. Organizarea de evenimente: conferinţe, ceremonii academice, seminarii, workshopuri cu audienţă naţională şi internaţională, concerte şi festivaluri, expoziţii tematice şi specializate (inclusiv expoziţii canine), parade şi prezentări de modă, concursuri; târguri, tabere educaţionale;
b. Relaţia cu mass-media: transmiterea comunicatelor de presă, organizarea conferinţelor de presă, monitorizarea acoperirii media;
c. Publicaţii: materiale de prezentare şi promovare (afişe, broşuri, prezentări multimedia);
d. Promovarea proiectelor şi a unor festivaluri de talie internaţională cât şi a altor evenimente, proiecte şi propuneri;
e. Sprijinirea contactelor între organizatorii diverselor evenimente la care Administrația Grădinii Zoologice și a Platoului Cornești Târgu Mureș este partener;
f. Menţinerea contactelor cu alte instituţii relevante pentru politica şi viziunea Administrației Grădinii Zoologice și a Platoului Cornești Târgu Mureș, instituţii, ambasade, alte instituţii educaţionale, companii de media, asociaţii şi organizaţii non-profit, companii private;
g. Tactici pentru mediatizarea evenimentului: subiect în newsletter, ştire, comunicat de presă;
h. Știre pe site înainte și după eveniment;
i. Tactici de promovare: afişe, fluturaşi, comunicate de presă;
j. Acoperire media a evenimentului: fotografii şi film. Fructificarea lor diferenţiată în funcţie de specificul evenimentului: conferinţă: CD cu fotografii şi montaj film. 
k. Punerea la dispoziţie a spaţiilor şi amplasamentelor proprii (amfiteatru, scenă, alte spaţii) pentru evenimente organizate de instituţie sau de terţi, în baza unor contracte ori parteneriate.

[bookmark: _Toc243039770]Capitolul VIII. ALTE OBIECTE DE ACTIVITATE

Art. 91. Servicii de turism: în cadrul Administrației Grădinii Zoologice și a Platoului Cornești Târgu Mureș se asigură prin personal propriu şi  prin colaborarea:
a. Informarea turiștilor și punerea la dispoziție a materialelor promoționale;
b. Cooperarea cu instituţiile locale şi regionale pe probleme de turism (autorităţi ale   administraţiei publice locale, camere de comerţ, Agenţia pentru  Dezvoltare Regională etc.);
c. Efectuarea de activităţi de cercetare de piaţă pe plan local şi regional, de analiză, planificare, structurare şi elaborare de propuneri de dezvoltare turistică locală şi regională şi  marketing turistic, în colaborare cu autorităţi ale  administraţiei publice locale şi cu  autoritatea publică centrală pentru turism;
d. Oferirea de informaţii cu privire la autorităţile competente în soluţionarea reclamaţiilor care se înregistrează pe plan local cu privire la calitatea serviciilor turistice.

Art. 92. Activități cu caracter sezonier: se desfășoară la Platoul Cornești, în cadrul Grădinii Zoologice sau în alte locații aflate în administrare destinate activităților sezoniere.

Art. 93. Servicii de transport: se asigură prin personal propriu şi /sau prin colaborare, organizarea şi efectuarea activităților specifice serviciilor de transport, şi anume:
a. Satisfacerea cu prioritate a nevoilor de transport ale vizitatorilor, voluntarilor, ale partenerilor și a oricăror altor persoane care nu sunt angajați a Administrației Grădinii Zoologice și a Platoului Cornești Târgu Mureș;
b. Deplasarea în condiții de siguranță şi de confort, inclusiv prin asigurarea de risc  a persoanelor transportate, precum şi a bunurilor acestora prin poliţe de asigurări;
c. Creșterea nivelului de calitate al serviciului şi de confort al utilizatorilor serviciilor;
d. Transport intern și internațional de animale.

Art. 94. Servicii de cazare.

[bookmark: _Toc243039771]Capitolul IX. BUGETUL DE VENITURI ȘI CHELTUIELI

Art. 95. Tarifele biletelor și abonamentelor de intrare se fundamentează de către Administrația Grădinii Zoologice și a Platoului Cornești Târgu Mureș și se supun spre aprobare Consiliului Local al municipiului Târgu Mureș. 

Art. 96. Administrația Grădinii Zoologice  și a Platoului Cornești Târgu Mureș, este persoană juridică de drept public, finanțată din venituri proprii și subvenții acordate de la bugetul local al Municipiului Târgu Mureş, în condițiile legii.

Art. 97. Bugetul anual al A.G.Z.P.C. cuprinde la partea de venituri: 
a) Venituri proprii pe structura clasificației bugetare; 
b) Venituri din activități economice realizate în legătură directă cu scopul și obiectul de activitate; 
c) Donații și sume sau bunuri primite prin sponsorizări, venituri obținute din reclamă și publicitate, venituri obținute din valorificarea bunurilor aflate în administrare, conform legii; 
d) Sume obținute de la bugetul local/stat pentru finanțarea unor programe de utilitate publică inclusiv credite obținute pe baza unor convenții/contracte în conformitate cu dispozițiile legale; 
e) Venituri încasate din chirii;
f) Subvenții pentru instituții publice;
g) Fonduri UE pentru instituții publice;
h) Alte surse de venit în condițiile legii.

Art. 98. Liberalitățile de orice fel vor putea fi acceptate potrivit legii, numai dacă nu sunt grevate de condiții sau sarcini care ar afecta patrimoniul Administrației Grădinii Zoologice și a Platoului Cornești Tîrgu Mureș sau de natură să impună o conduită morală, contrară scopului și obiectului de activitate al acestuia. Acceptarea liberalităților se decide prin decizie a Directorului.

Art. 99. Cheltuielile vor fi structurate astfel: 
a) De personal; 
b) Cu bunuri și servicii; inclusiv reparații și utilități aferente bunurilor primite în administrare și/sau cu titlu gratuit; 
c) De capital; inclusiv cele folosite pentru întreținerea bunurilor primite în administrare și/sau cu titlu gratuit; 
d) Convenții civile, prestări servicii; inclusiv prestări servicii pentru bună desfășurare a activității; 
e) Alte cheltuieli permise de lege. 

Art. 100. În mod excepțional Administrația Grădinii Zoologice și a Platoului Cornești, pentru evenimente caritabile, poate oferi bilete de intrare în mod gratuit sau la preț redus în baza deciziei Directorului.

[bookmark: _Toc243039772]Capitolul X. DISPOZIȚII FINALE

Art. 101. Controlul activității economico-financiare a A.G.Z.P.C. se exercită de auditor delegat de U.A.T. Târgu Mureș, controlorii financiari ai Curții de Conturi din Județul Mureș, în baza legii.

Art. 102. Activitatea de consiliere juridică a A.G.Z.P.C. se asigură prin Contract de asistență juridică.

Art. 103. Prezentul regulament se completează cu orice alte prevederi cuprinse în legislație, care privesc probleme organizare, sarcini și atribuții noi.

Art. 104. În termen de 30 de zile de la intrarea în vigoare a prezentului regulament, vor fi întocmite fișele de post pentru fiecare salariat în parte, care va cuprinde în mod detaliat și concret atribuțiile și responsabilitățile salariaților rezultate din prezentul regulament.

Art. 105. Fișa postului se aprobă de către director și un exemplar din acesta se depune Compartimentul resurse umane.

Art. 106. Prin grija persoanelor cu funcții de conducere Regulamentul de Ordine și Funcționare va fi însușit de fiecare salariat sub luare de semnătură, tabelul semnat urmând să fie păstrat la Compartimentul resurse umane.

Art. 107. Soluționarea cererilor, reclamațiilor și petițiilor: înregistrarea, soluționarea și transmiterea răspunsurilor la cererile, reclamațiile și petițiile depuse la Registratura Administrației Grădinii Zoologice și a Platoului Cornești Târgu Mureș, urmând să fie soluționate în termenul legal prevăzut de lege;

Art. 108. Regulamentul de organizare și funcționare al Administrației Grădinii Zoologice și a Platoului Cornești Târgu Mureș, reglementează organizarea și funcționarea activității.

Art. 109. Prezentul regulament poate fi modificat și/sau completat, prin Hotărâre a Consiliului Local al Municipiului Târgu Mureș și se consideră modificat și/sau completat de drept în momentul apariției de dispoziții legale contrare. 

